CELEX: 22008D0093(01)
Language: fi
Date: 2008-07-04 00:00:00
Title: ETA:n sekakomitean päätös N:o 93/2008, tehty 4 päivänä heinäkuuta 2008 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

23.10.2008   
            
            
               FI
            
            
               Euroopan unionin virallinen lehti
            
            
               L 280/34
            
         ETA:n SEKAKOMITEAN PÄÄTÖS
   
   N:o 93/2008,
   tehty 4 päivänä heinäkuuta 2008,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 15 päivänä kesäkuuta 2007 tehdyllä ETA:n sekakomitean päätöksellä N:o 63/2007 (1).
            
         
               (2)
            
            
               On aiheellista laajentaa sopimuspuolten yhteistyö koskemaan Euroopan innovaatio- ja teknologiainstituutin perustamisesta 11 päivänä maaliskuuta 2008 tehtyä Euroopan parlamentin ja neuvoston asetusta (EY) N:o 294/2008 (2).
            
         
               (3)
            
            
               Tämän vuoksi olisi muutettava sopimuksen pöytäkirja 31, jotta laajennettu yhteistyö voidaan toteuttaa,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjassa 31 olevan 1 artiklan 10 kohdan jälkeen teksti seuraavasti:
   
      
                  ”11.
               
               
                  
                              a)
                           
                           
                              EFTA-valtiot osallistuvat täysipainoisesti seuraavalla yhteisön säädöksellä perustetun Euroopan innovaatio- ja teknologiainstituutin, jäljempänä ’instituutti’, toimintaan:
                              
                                          —
                                       
                                       
                                          
                                             32008 R 0294: Euroopan parlamentin ja neuvoston asetus (EY) N:o 294/2008, annettu 11 päivänä maaliskuuta 2008, Euroopan innovaatio- ja teknologiainstituutin perustamisesta (EUVL L 97, 9.4.2008, s. 1);
                                       
                                    
                        
                              b)
                           
                           
                              EFTA-valtiot rahoittavat a alakohdassa tarkoitettua toimintaa sopimuksen 82 artiklan 1 kohdan a alakohdan ja sopimuksen pöytäkirjan 32 mukaisesti;
                           
                        
                              c)
                           
                           
                              EFTA-valtiot soveltavat instituuttiin ja sen henkilöstöön Euroopan yhteisöjen erioikeuksia ja vapauksia koskevaa pöytäkirjaa;
                           
                        
                              d)
                           
                           
                              poiketen siitä, mitä Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen instituutin johtajan tekemällä sopimuksella;
                           
                        
                              e)
                           
                           
                              tähän kohtaan sovelletaan sopimuksen 79 artiklan 3 kohdan nojalla sopimuksen VII osaa (Toimielimiä koskevat määräykset);
                           
                        
                              f)
                           
                           
                              sovellettaessa tätä asetusta Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan myös kaikkiin EFTA-valtioita koskeviin instituutin asiakirjoihin.”.
                           
                        
            
   2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (3).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 4 päivänä heinäkuuta 2008.
      
         
            ETA:n sekakomitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
      
   
   
      (1)  EUVL L 304, 22.11.2007, s. 43.
   
      (2)  EUVL L 97, 9.4.2008, s. 1.
   
      (3)  Valtiosäännön asettamista vaatimuksista ei ole ilmoitettu.